b'\n_START_ARTICLE_\nCyrix 6x86\n_START_PARAGRAPH_\nCyrix 6x86 je bio 32-bitni procesor kompanije Cyrix kompatibilan s Intelovim x86 procesorima.\n_START_SECTION_\nUnutarnji dizajn\n_START_PARAGRAPH_\nProcesor 6x86 je u svojoj unutarnjoj arhitekturi kombinirao RISC i CISC dizajn dok je tijekom izvo\xc4\x91enja prora\xc4\x8duna koristio tada ve\xc4\x87 zastarjeli direktni x86 princip od koga su Intel i AMD odustali izme\xc4\x91u 1993. i 1995. godine. Pri tada\xc5\xa1njim ugradnjama procesora u mati\xc4\x8dne plo\xc4\x8de nije bilo problema zato \xc5\xa1to su jo\xc5\xa1 uvijek svi proizvo\xc4\x91a\xc4\x8di Intel Pentium kompatibilnih procesora koristili identi\xc4\x8dni Socket 7 utor. Kako 6x86 ipak nije bio potpuno kompatibilan s Pentium procesorom ponekad bi od strane mati\xc4\x8dne plo\xc4\x8de bio pogre\xc5\xa1no prepoznat kao 486 procesor \xc4\x8dime bi bile uga\xc5\xa1ene neke njegove napredne mogu\xc4\x87nosti. Drugi problem procesora je bilo pretjerano zagrijavanje jer je u radu bio topliji nego konkurenti. To \xc4\x87e tijekom kasnijih generacija biti rije\xc5\xa1eno tako da se u tome izjedna\xc4\x8di s tada\xc5\xa1njim AMD procesorom.\n_START_SECTION_\nBrzina\n_START_PARAGRAPH_\n6x86 je tijekom cijele svoje proizvodnje bio br\xc5\xbei od konkurentskog klasi\xc4\x8dnog Pentium procesora iste brzine takta. Zbog te istinite \xc4\x8dinjenice kompanija Cyrix je krenula u marketin\xc5\xa1ki napad prodaju\xc4\x87i na primjer procesore brzine 133 Mhz pod imenom 166 PR+ (navodno br\xc5\xbei od Pentiuma na 166 Mhz) \xc5\xa1to ipak nije bilo istina. Dok je realna brzina tako ipak bila zadovoljavaju\xc4\x87a za sve potrebe brzina FPU-a nije po\xc5\xa1to je u dizajniranju kompanija za svoj cilj postavila pravljenje \xc5\xa1to boljih rezultata u radu s uredskim alatima, a ne s igrama. To je dovelo do izbjegavanja kupovine ovog procesora od strane svih onih koji su htjeli koristiti zabavni softver koji izdavanjem sustava Windows 95 kre\xc4\x87e u veliku ekspanziju. Bez obzira na sve nedostatke ovaj procesor je donio kratkotrajno zlatno doba Cyrixu po\xc5\xa1to u njegovo vrijeme AMD \xc4\x8dini debakl s procesorom K5 zbog \xc4\x8dega \xc4\x87e on postati kratkotrajno tijekom 1996. godine najbr\xc5\xbei Pentium kompatibilni procesor (naravno s izuzetkom Pentiuma) koji mo\xc5\xbee koristiti njegovu mati\xc4\x8dnu plo\xc4\x8du. Ova serija procesora \xc4\x87e biti naslje\xc4\x91ena serijom imena MII koja postaje posljednji proizvod kompanije Cyrix.'